VaIan Smith Vanofira kuSouth Africa
Dzimwe nyanzvi munyaya dzezve matongerwo enyika dzinoti kunyange hazvo vakuru vachiti afa anaka, VaSmith munhu aive nehudzvanyiriri pam
Vaimbove mutungamiri weRhodesia, VaIan Douglas Smith, vakashaya neChipiri ku Cape Town muSouth Africa. VaSmith vanonzi vanga vachirwara kwenguva yakaremba, uye vafa vave nemakore makumi masere nemasere. VaSmith vakatonga Rhodesia kubva muna 1964 kusvika gore ra1979. Muna 1965 VaSmith vakati Rhodesia yakange isiri pasi peBritain vakadika yavakati Unilateral Declaration of Independence. Pakawana nyika rusununguko muna 1980, VaSmith vakapinda muparamende vachimirira bato ravo reRhodesia Front. Bato iri rakazochinja zita raro rikatanga kudaidzwa seRepublican Front. VaSmith munhu aiva nemoyo wakaoma, uye vaigara vakapika kuti Rhodesia hayaizofa yakatongwa nemunhu mutema kudzamara kwapfuura chiuru chemakore. VaSmith vakakanda mujeri vatungamiri vezve matongerwo enyika vakawanda, avo vanosanganisira vanhu vakaita samuchakabvu Joshua Nkomo, muchakabvu Willie Dzawanda Musarurwa, muchakabvu James Chikerema, muchakabvu Samuel Parirenyatwa, VaRobert Mugabe nevamwe vakawanda vachiri vapenyu. Patience Rusere weStudio Seven aita hurukuro naAmai Sekai Holland, munyori anoona nezvegwara rebato muMDC, uye vachibva kumusha kuri pedyo nepurazi raVaSmith, kuti tinzwe maonero avo kufa kwaVaSmith. Dzimwe Nhau Kubva kuStudio7...